Il blogarin argjentin-furlan Galliano De Agostini (te foto) al à vierzût un blog li che al insegne la lenghe furlane: «Taller de furlan». Lis lezions a son par spagnûl. La curiositât par nô e je che si pues cussì ripassâ il furlan imparant ancje un tic di spagnûl. Chest sì che al è insegnament veicolâr (CLIL)! Galliano al fâs ancje une trasmission radiofoniche in marilenghe: intitulade “Benvignude Furlanie”, e je in linee dutis lis sabidis a lis 11 oris di Buenos Aires (lis 16 in Italie) su Radio Magna.
3 thoughts on “Lezions di furlan… par spagnûl”
-
Par vie che in Argjentine lis stagjons a son invertidis, rispiet a lis nestris, Galliano mi veve fat savè che:
“A proposit dal “Cjanton di Galliano”, si siere tai mês estîfs, di sigûr che in Març o Avrîl e tornarà a fasi sintì.
In Març e tornaran planc planc a metisi in moviment dutis chês altris ativitâts relazionadis cu la Lenghe furlane par es.: il “Taller de furlan” lis joibis des 6 aes 8 di sere, te Societât furlane di Bs. As., cuntune assistence di une ventine di personis, dai 50 in sù.
Il “Cjacarin des domeniis”: la seconde domenie dal mês, une riunion informâl cu la ative partecipazion dai presints. Cussì intant a passin il timp, plui che altri al è dut in relazion ai ricuarts.”
-
Dree,
O volarès cjatâ lis peraulis justis, chês che a voltis tu stentis a metilis adun, graciis pe biele sorprese e dai tiei preseâts coments.
Bisugnarà che o meti “i fiers in aghe” e cirî di fâ lis robis par ben.
Mandi di cûr, Galliano
fur_Latn fur_Latn unk fur_Latn fur_Latn fur_Latn fur_Latn unk lmo_Latn fur_Latn fur_Latn fur_Latn